བོད་ཡིག་གི་ལམ་ནས་བོད་ཀྱི་ལོ་རྒྱུས་སློབ་ཁྲིད་དང་བོད་ཀྱི་ལོ་རྒྱུས་ལ་ཞིབ་འཇུག་བྱེད་པའི་རང་རེའི་རིག་གནས་པའི་ཁྲོད་ན།བོད་མི་རང་གིས་བརྩམས་པའི་དུས་རབས་རིམ་བྱུང་གི་ལོ་རྒྱུས་བསྟན་བཅོས་ཐད་ལ་མཁྱེན་དཔྱོད་ཡངས་པའི་མཁས་པ་མི་ཉུང་མོད།རྒྱའི་གནའ་བོའི་དུས་ཀྱི་བསྟན་བཅོས་ཀྱི་སྐད་དུ་བརྩམས་པའི་རྒྱ་ཡིག་གི་ལོ་རྒྱུས་དེབ་ཐེར་དག་ལ་གོ་བ་ཡང་དག་པར་ལོན་མཁན་ཅུང་དཀོན་པར་སྣང་།དུས་རབས་སྔོན་མའི་ལོ་རབས་བརྒྱད་ཅུ་པའི་ནང་སྐུ་ཞབས་དོན་གྲུབ་རྒྱལ་དང་སྐུ་ཞབས་ཁྲིན་ཆིན་དབྱིན་གཉིས་ཀྱིསཐང་ཡིག་རྙིང་མདངཐང་ཡིག་གསར་མའིཁྲོད་ཀྱི་བཙན་པོའི་རྒྱལ་རབས་ཀྱི་ལོ་རྒྱུས་བོད་ཡིག་ཏུ་བསྒྱུར་ནས་བཀྲམ་རྗེས།བོད་ཀྱི་ལོ་རྒྱུས་ཞིབ་འཇུག་པ་རྣམས་ཀྱིས་དེ་ཉིད་བཙན་པོའི་དུས་ཀྱི་ལོ་རྒྱུས་ལ་ཞིབ་འཇུག་བྱེད་པའི་དཔྱད་གཞིའི་ཡིག་རིགས་གལ་ཆེན་ཞིག་ཏུ་བརྩིས་ནས་ཟུར་ལྟ་མཛད་ཅིང་།བོད་ཀྱི་ལོ་རྒྱུས་ཞིབ་འཇུག་ལ་དེ་འབྲེལ་གྱི་འབྲས་བུ་མི་དམན་པ་ལེན་ཐུབ་ཡོད།